ALLA วิ่งฉิว 16% ขานรับกำไรปี 61 โตแตะ 74 ลบ. รับรายได้ขาย-บริการพุ่ง
ALLA วิ่งฉิว 16% ขานรับกำไรปี 61 โตแตะ 74 ลบ. รับรายได้ขาย-บริการพุ่ง โดย ณ เวลา 10.18 น. อยู่ที่ระดับ 1.60 บาท บวก 0.22 บาท หรือ 15.94% สูงสุดที่ระดับ 1.61 บาท ต่ำสุดที่ระดับ 1.45 บาท ด้วยมูลค่าการซื้อขาย 8.28 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท ออลล่า จำกัด (มหาชน) หรือ ALLA ณ เวลา 10.18 น. อยู่ที่ระดับ 1.60 บาท บวก 0.22 บาท หรือ 15.94% สูงสุดที่ระดับ 1.61 บาท ต่ำสุดที่ระดับ 1.45 บาท ด้วยมูลค่าการซื้อขาย 8.28 ล้านบาท

โดยราคาหุ้น ALLA ปรับตัวเพิ่มขึ้น เนื่องจากบริษัทรายงานผลการดำเนินงานงวดปี 2561 ออกมาเติบโตจากช่วงเดียวกันของปีก่อน 28% มาที่ระดับ 73.80 ล้านบาท เทียบกับปีก่อน 57.55 ล้านบาท เนื่องจากมีรายได้จากการขายประตูอุตสาหกรรมและสะพานต่างระดับ และรายได้จากการบริการของส่วนงานเครนและรอกไฟฟ้า
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.08 บาทต่อหุ้น กำหนดขึ้นเครื่องหมาย XD วันที่ 3 พ.ค.2562 และกำหนดจ่ายเงินปันผลวันที่ 17 พ.ค.2562